I marts måned drømte danskerne i højere grad om Vesterhavet og Limfjordens strande og natur, end om pool og palmer. Brovst oplevede hvert fald en markant stigning i antallet af søgninger på bookingportalen Hotels.com. Brovst, der i folkemunde nok er mere kendt for drømmekage end drømmeferie, oplevede i marts måned 2013 en stigning i antallet af søgninger på hotels.com på over 300 procent i forhold til samme måned sidste år. Den nordjyske by slår dermed prominente feriesteder som Alicante, Korfu og Rhodos, der alle er på top 10-listen, dog uden at være i nærheden af Brovst.

Referat:
Ny opgørelse sender Brovst op på tredjepladsen over største stigning for mest søgte rejsedestinationer.